# Concurs de granturi mici pentru organizațiile societății civile (OSC)

#  în cadrul domeniilor Eliminarea violenței împotriva femeilor și fetelor (EVAW) și Femeile în conducere și guvernare (WILG), implementate de BȚ UN Women Moldova

|  |  |
| --- | --- |
| **Anunțul nr.** | UNW-ECA-MDA-CFA-2021-002  |
| **Locul:** | Chişinău, Republica Moldova |
| **Data emiterii:** | 29 aprilie 2021 |
| **Tip de contract:** | Acord de granturi mici |
| **Limbile solicitate:** | Română, engleză, rusă |
| **Termenul limită de depunere a solicitărilor:** | 24 mai 2021, 23:00, ora locală Chișinăutender.md@unwomen.org |
| **Ședințe de informare** | Online, în data de 12 mai 2021 între orele 10:00 și 11:30 Link de înregistrare: [https://us02web.zoom.us/meeting/register/tZ0sd-urpjsrH9BwKONgfxuwrIvMtj2xXz4h](https://nam10.safelinks.protection.outlook.com/?url=https%3A%2F%2Fus02web.zoom.us%2Fmeeting%2Fregister%2FtZ0sd-urpjsrH9BwKONgfxuwrIvMtj2xXz4h&data=04%7C01%7Cemilia.rusu%40unwomen.org%7C185d4c40ff744eb45ddb08d90a5aa5d7%7C2bcd07449e18487d85c3c9a325220be8%7C0%7C0%7C637552206713373329%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=B01ocKG33wbywI74pc7PFuRnL2rVDuxINXHJMfHv0Bs%3D&reserved=0)Linkul către întâlnirea online va fi furnizat doar participanților înregistrați. |
| **Data de începere:**  | Iunie 2021 |
| **Durata implementării:** | Până la 6 luni, începând din iunie 2021 până în noiembrie 2021  |
| **Proiect:**  |  |
| **Scopul activității:** | Sprijinirea dezvoltării organizaționale a organizațiilor societății civile de pe ambele maluri ale râului Nistru pentru a deveni viitori susținători ai eliminării violenței împotriva femeilor și promovării principiilor egalității de gen și de abilitare a femeilor.  |
| **Bugetul:** | Bugetul minim: 5.000 USDBugetul maxim: 10.000 USD |
|  |  |

**CONTEXT**

UN Women, în baza viziunii de egalitate, descrisă în Carta Națiunilor Unite, activează pentru eliminarea discriminării față de femei și fete, abilitarea femeilor și asigurarea egalității între femei și bărbați ca parteneri și beneficiari ai dezvoltării, ai drepturilor omului, ai acțiunii umanitare, ai păcii și securității.

Începând cu anul 2018, Biroul de Țară al UN Women Moldova implementează [Nota Strategică (NS) pentru anii 2018-2022](http://www2.unwomen.org/-/media/field%20office%20moldova/attachments/publications/2018/sn%20summary%202018-2022.pdf?la=en&vs=3943), aliniată cu [Cadrul de Parteneriat ONU – Republica Moldova pentru Dezvoltare Durabilă 2018–2022](http://md.one.un.org/content/dam/unct/moldova/docs/pub/strateg/UNDAF%20Moldova%20EN.pdf) și [Planul strategic global al UN Women](http://undocs.org/en/UNW/2017/6/Rev.1). În baza actualei sale NS, UN Women cooperează îndeaproape cu guvernul, societatea civilă, mediul academic, sectorul privat și mass-media pentru a promova drepturile și oportunitățile sociale, economice și politice pentru femei și fete, acordând o atenție specială celora din grupurile marginalizate, excluse și subreprezentate. Printre acestea se numără femeile din mediul rural, femeile rome, femeile cu dizabilități, femeile care trăiesc cu sau sunt afectate de HIV, femeile supraviețuitoare ale violenței, femeile migrante, femeile tinere, femeile în vârstă și altele. Activitatea UN Women în Moldova se concentrează pe aducerea unor schimbări concrete în viața femeilor și a societății în direcția impactului pe termen lung al realizării egalității de gen și abilitării femeilor și fetelor din țară. În mod concret, NS 2018-2022 avansează progresul în următoarele trei domenii de impact (DI): DI1: Mai multe femei participă pe deplin și conduc în procesele și instituțiile de guvernanță sensibile la dimensiunea de gen, inclusiv în sectorul securității, DI2: Femeile se bucură de securitatea veniturilor, de un loc de muncă decent și de autonomie economică, DI3: Autoritățile, instituțiile publice și comunitățile previn violența împotriva femeilor și fetelor și furnizează servicii esențiale de calitate. În ceea ce privește aceste domenii de impact, UN Women colaborează cu o varietate de parteneri naționali și internaționali pentru a combate stereotipurile bazate pe gen și pentru crearea unui mediu, prin care femeile acționează ca agenți cheie ai schimbării către o mai mare egalitate și dezvoltare, în parteneriat cu bărbații și băieții.

Violența împotriva femeilor (VÎF) este una dintre cele mai răspândite, persistente și devastatoare încălcări ale drepturilor omului din lumea noastră de astăzi. Este un obstacol major în calea realizării drepturilor femeilor și fetelor și a Agendei de Dezvoltare Durabilă 2030. În Moldova, ca și în regiune dar și în întreaga lume, aceasta afectează persoanele indiferent de context, cultură sau statut socio-economic, cu urmări grave pentru femei, familiile acestora și societatea în general. Conform studiului național din Republica Moldova „Violența față de femei în familie”, efectuat de Biroul Național de Statistică și comandat de ONU Moldova în 2011, 63% dintre femeile de peste 15 ani au fost supuse violenței psihologice, fizice sau sexuale din partea soților sau partenerilor lor pe durata vieții. În pofida progreselor semnificative, inclusiv în domeniul reformelor juridice și de politici, a cercetărilor și campaniilor de sensibilizare, prevalența VÎF în Moldova rămâne înaltă. Luând în considerare aspectele menționate mai sus, este important să subliniem rolul esențial pe care organizațiile societății civile (OSC) îl joacă în prevenirea și eliminarea violenței împotriva femeilor la nivel național, regional și internațional.

Femeile și fetele reprezintă mai mult de jumătate din populația Moldovei, dar ele sunt subreprezentate în structurile care iau decizii cheie care le afectează viața. Ghidată de nota sa strategică, UN Women oferă un sprijin extensiv părților interesate naționale și locale relevante pentru a asigura promovarea liderismului femeilor și participarea politică semnificativă a femeilor. Deși în ultimii ani Moldova a înregistrat unele progrese semnificative în promovarea participării politice a femeilor prin adoptarea unei serii de modificări legislative importante, cum ar fi introducerea unei cote de gen de 40% și a prevederilor privind includerea candidaților pe listele partidelor politice, adoptarea unui concediu paternal plătit de 14 zile, definirea discursului sexist și a publicității sexiste și sancționarea acestora, femeile încă se confruntă cu o mulțime de obstacole atunci când vine vorba de participarea lor la procesul decizional. Astfel, datorită activităților de advocacy, responsabilizării factorilor de decizie, sensibilizării cu privire la stereotipurile și prejudecățile predominante față de femeile din conducere, solicitării unor schimbări politice mai îndrăznețe în vederea realizării parității de gen în conducere și guvernare la toate nivelurile, vocea și rolul societății civile este unul critic în avansarea agendei de țară privind egalitatea de gen și abilitarea femeilor.

Un alt domeniu important de intervenție al UN Women se referă la acordarea unui sprijin extensiv părților interesate naționale și locale relevante în integrarea egalității de gen în sectorul de securitate și apărare. Obstacolele cu care se confruntă femeile la intrarea și avansarea în domeniul securității și în procesele de pace, securitate și dialog menite să consolideze coeziunea socială generală din țară, sunt similare cu prejudecățile privind forța fizică a femeilor, comportamentul în situații extreme, ceea ce duce la o minimalizare totală a importanței femeilor în definirea și urmărirea agendei de securitate a țării în general. În domeniul „Egalitatea de gen în sectorul păcii şi securității”, UN Women se angajează să ofere sprijin continuu pentru a consolida capacităţile instituţionale privind abordarea integratoare a egalității de gen şi avansarea agendei FPS în conformitate cu programele naţionale.

Prin urmare, societatea civilă are un rol semnificativ în calitate de „gardieni” care monitorizează procesul de integrare a egalității de gen de către autorităţile naţionale şi locale, contribuie la schimbarea percepțiilor cu privire la rolul femeilor şi bărbaților în societate şi în familie, şi depune eforturi de advocacy pentru a sprijini elaborarea de politici în mod sensibil la dimensiunea de gen. O perioadă lungă de timp UN Women s-a implicat în susţinerea consolidării abilităţilor şi capacităţilor societății civile de a veni cu o voce unică în faţa autorităţilor şi de a oferi servicii esenţiale adecvate şi de calitate femeilor şi fetelor supravieţuitoare a violenței în bază de gen. Astfel, UN Women a sprijinit crearea Platformei pentru Egalitate de Gen - o reţea informală formată din 34 ONG-uri şi persoane fizice, care are drept scop promovarea egalității de gen, precum şi Coaliţia Națională „Viaţă fără violenţă în familie”, formată din 23 ONG-uri, care pledează pentru prevenirea şi eliminarea violenței împotriva femeilor şi fetelor în Republica Moldova. Ambele reţele sunt recunoscute de părţile interesate drept actori-cheie în promovarea egalității de gen şi eliminarea violenței împotriva femeilor şi fetelor, luând în considerare gama vastă de programe şi intervenţii realizate de la fondarea acestora.

Recunoscând rolul OSC-urilor în procesul de producere a schimbărilor la nivel local şi naţional prin contribuirea la sensibilizarea opiniei publice cu privire la inegalitățile de gen şi drepturile femeilor şi la promovarea, în discuţii cu autorităţile publice, a necesităţii adoptării legislaţiei cu privire la prevenirea şi combaterea VÎF, creării şi furnizării de servicii, UN Women intenţionează să ofere în continuare sprijin OSC-urilor întru consolidarea capacităţilor lor interne, pentru a fi echipate cu instrumente şi resurse suficiente pentru a promova respectarea drepturilor femeilor la nivel naţional şi local şi a oferi servicii eficiente celor care au nevoie.

Prin intermediul acestui concurs, UN Women intenţionează să sprijine dezvoltarea organizațională a organizațiilor societății civile la nivel local şi naţional şi capacitarea acestora pentru a putea pleda pentru eliminarea violenței împotriva femeilor şi fetelor și promova principiile egalității de gen și de abilitare a femeilor. Granturile preconizate vor aduce o schimbare transformatoare în ONG-uri, care vor fi susţinute în elaborarea politicilor interne sensibile la dimensiunea de gen şi integrarea egalității de gen în structurile lor interne, iar ulterior în promovarea culturii de toleranţă, egalitate şi non-discriminare în ţară.

**Prezentarea generală a anunţului**

Biroul din Moldova al Entităţii Naţiunilor Unite pentru Egalitatea de Gen şi Abilitarea Femeilor (UN Women) planifică să ofere granturi mici [organizaţiilor societății](https://www2.fundsforngos.org/category/civil-society/) [civile](https://www2.fundsforngos.org/tag/organisations/) eligibile, în valoare de 5.000 USD - 10.000 USD. **Granturile mici sunt preconizate exclusiv pentru finanţarea unui şir limitat de activităţi eligibile pentru a sprijini dezvoltarea sau consolidarea capacităţilor instituţionale ale OSC-urilor.**

UN Women invită solicitanţii eligibili să depună **solicitările de granturi mici** pentru finanţarea activităților eligibile, după cum se descrie în prezentul anunţ. UN Women va oferi câteva granturi mici în domeniile EVAW şi WILG, în limitele fondurilor disponibile.

Prezentul anunţ este bază pentru depunerea cererilor de granturi mici. Nu va fi interpretat drept acord de grant sau o confirmare a acordării unui grant mic de către UN Women unei entităţi. Respectiv, UN Women nu poartă răspundere pentru nicio obligaţie financiară sau de altă natură suportată de entitate în legătură cu răspunsul acesteia la prezentul anunţ. UN Women nu va aproba includerea unor astfel de costuri în bugetul grantului mic, iar beneficiarul nu va utiliza fondurile grantului pentru a acoperi astfel de costuri.

UN Women vizează OSC-uri în din domeniile de impact privind eliminarea violenței împotriva femeilor și fetelor (EVAW) și Femeile în conducere și guvernare (WILG).

**Criterii de eligibilitate**

Solicitantul trebuie să fie o [organizaţie](https://www2.fundsforngos.org/category/civil-society/) [a societății civile](https://www2.fundsforngos.org/tag/organisations/)[[1]](#footnote-2) (OSC), creată legal şi care funcţionează în toată ţara. Solicitantul poate depune cererea dacă:

* este un OSC înregistrat legal, care activează cel puţin 3 (trei) ani;
* nu se află pe Lista consolidată de sancţiuni a Consiliului de Securitate ONU[[2]](#footnote-3);
* nu este investigată pentru fraudă, corupţie, abuz sexual, exploatare sexuală sau alte încălcări;
* nu a beneficiat de finanţare de la UN Women, total sau parţial anulată de UN Women;
* nu este în prezent Partener de implementare (PI) sau Parte responsabilă (PR) pentru UN Women;
* nu a fost PI/PR pentru UN Women în orice perioadă după 21 noiembrie 2019;
* nu este o entitate guvernamentală;
* nu este o organizaţie ONU;
* nu este un OSC creat pentru a se implica în calitate de Partener de implementare/Parte responsabilă (o organizaţie ar putea deveni Parte responsabilă dacă la moment dispune de capacitate internă bine dezvoltată şi toate politicile obligatorii: politica anti-fraudă, politica de prevenire a exploatării şi abuzului sexual (EAS); cadrul de control intern; politica de achiziţii);
* are capacitate suficientă pentru a colabora cu diferiţi actori: publici, privaţi şi/sau parteneri de dezvoltare (a implementat cel puţin 3 proiecte sau inițiative);
* dispune de suficientă experienţă în domeniul financiar, inclusiv politici şi practici financiare adecvate pentru a gestiona grantul mic (are cel puţin capacitate minimă de gestionare a resurselor financiare);
* performanţele anterioare au fost considerate satisfăcătoare de către UN Women (dacă a beneficiat de granturi anterior sau a fost implicată în calitate de PI/PR până la 21 noiembrie 2019);
* se angajează să se implice în activități de advocacy pentru promovarea egalității de gen şi eliminarea violenței împotriva femeilor şi fetelor,
* calitatea de organizaţie-membru a Coaliţiei Naționale „Viaţă fără violenţă în familie” va fi un avantaj puternic.

Solicitantul trebuie să activeze în una sau câteva din domeniile de mai jos:

* Drepturile omului și abilitarea femeilor;
* Eliminarea violenţei împotriva femeilor și fetelor;
* Sprijinirea femeilor care trăiesc sau sunt afectate de HIV şi femeilor din populaţiile-cheie;
* Organizaţii non-profit care oferă servicii esenţiale femeilor supravieţuitoare a violenţei, însă nu doar acestea;
* Femei, Pace şi Securitate;
* Liderismul și participarea politică a femeilor;
* Organizaţii non-profit conduse de femei;
* Organizaţii non-profit conduse de tineri;
* Organizaţii comunitare;
* Lucrul cu femei din grupuri vulnerabile (femei rome, femei cu dizabilităţi, etc.)

**Activităţi eligibile**

Scopul granturilor mici este de a sprijini dezvoltarea organizaţională a OSC-ului solicitant, NU de a finanţa toate activitățile programate. Solicitantul poate depune cererea pentru un grant mic pentru a finanţa următoarele tipuri de activităţi:

**1.** **Introducerea şi îmbunătăţirea sistemelor, instrumentelor şi proceselor organizaţionale (domeniile guvernanţă/structura de management**

 **şi managementul financiar şi administrativ)**

Exemple de activităţi, dar **nu sunt limitate** la următoarele:

* Analiza și ajustarea statutului organizației, în special în lumina ultimelor modificări legislative (pentru asigurarea unei supravegheri transparente a luării deciziilor organizației; actualizarea rolurilor consiliului și a comitetului de audit etc.);
* Dezvoltarea/ajustarea organigramei organizației și actualizarea fișelor postului etc.;
* Elaborarea strategiei și a planului de activitate al organizației cu integrarea perspectivei de gen pentru cel puțin perioada 2021-2023;
* Elaborarea unei strategii de comunicare sensibilă la gen, PR și vizibilitate;
* Elaborarea unui Manual de politici și proceduri interne ale organizației sau politici și proceduri separate în domenii precum:
	+ resurse umane (angajarea personalului, servicii contractuale, concedii, plăți, dezvoltare profesională, evaluarea performanței, prime etc.);
	+ confidențialitatea datelor și protecția datelor;
	+ cod de conduită pentru personal și parteneri, inclusiv cu privire la interzicerea exploatării și abuzului sexual și a hărțuirii sexuale; nediscriminarea și egalitatea de gen;
	+ depunerea documentelor;
	+ gestionare financiară transparentă (raportare, audit, plăți etc.);
	+ achiziții transparente și eficiente (plan de achiziții, plafoane, anunțarea și evaluarea ofertelor etc.), prin integrarea perspectivelor egalității de gen;
	+ politici/prevederi anti-fraudă și anticorupție;
	+ conflict de interese etc.
* Elaborarea strategiei de advocacy și a planului de advocacy;
* Elaborarea strategiei privind colectarea de fonduri;
* Dezvoltarea sau actualizarea site-urilor web.

**2. Consolidarea capacității forței de muncă în abilitățile tehnice/manageriale generale:**

* Participarea la instruiri naționale și internaționale pentru consolidarea capacităților tehnice și manageriale ale personalului organizației. Exemple de domenii de instruire, însă fără a se limita la acestea: scrierea proiectelor, managementul proiectelor, managementul bazat pe rezultate, managementul financiar pentru OSC-uri și colectarea de fonduri, comunicarea publică, advocacy, voluntariat, cunoștințe lingvistice/informatice etc.;

**3. Consolidarea capacității personalului pentru a sprijini o mișcare mai puternică către egalitatea de gen și drepturile femeilor:**

Organizațiile pot atrage expertiză externă pentru a-și dezvolta capacitățile și abilitățile personalului și voluntarilor săi pentru a promova în mod eficient egalitatea de gen și drepturile femeilor la nivel comunitar/regional/național pe teme care includ, dar nu se limitează la:

* Conceptele, principiile și agenda privind egalitatea de gen și abilitarea femeilor, violența bazată pe gen (GBV) și violența împotriva femeilor (VAW), Femeile în conducere și guvernanță, Femeile în pace și securitate (FPS), integrarea egalităţii de gen în politici și nu numai, etc.
* Efectuarea de analize situaționale înainte de a efectua intervenții la nivel local; abordare participativă comunitară în abordarea problemelor de gen și elaborarea planurilor de acțiune locale aliniate la angajamentele naționale (politici/planuri/strategii naționale) de a pune capăt violenței împotriva femeilor sau de a promova participarea femeilor la conducere și guvernare;
* Aplicarea în practică a abordării cuprinzătoare de centrare pe om/victimă, activitate în echipă multidisciplinară, abordarea de a „nu face rău”, a „nu lăsa pe nimeni în urmă” și alte abordări inovatoare;
* Dezvoltarea/îmbunătățirea campaniilor de advocacy, lobby, comunicare și mass-media orientate strategic pentru a aborda stereotipurile de gen și practicile dăunătoare legate de problemele legate de VBG și violența în familie, dar și de rolul femeilor și participarea la conducere și guvernanță (inclusiv conceptualizarea și desfășurarea campaniilor de sensibilizare către abordează în mod eficient concepțiile greșite, stereotipurile și ideile preconcepute cu privire la gen, transformă atitudinile, credințele și normele societale);
* Implicarea activistelor/platformelor femeilor, rețelelor neoficiale și iniţierea de parteneriate cu administrațiile publice locale în protecția și promovarea drepturilor femeilor;
* Activând în calitate de „gardieni” care monitorizează respectarea în practică a drepturilor supravieţuitorilor, integrarea egalităţii de gen de către autorităţile naţionale şi locale, contribuţiile OSC-ului la schimbarea percepţiilor cu privire la rolul femeilor şi bărbaţilor în societate şi în familie, şi depune eforturi de advocacy pentru a sprijini elaborarea de politici în mod sensibil la dimensiunea de gen.

Solicitanții pot conduce, de asemenea, în organizarea de evenimente de coaching/consolidare a capacității în rândul OSC-urilor[[3]](#footnote-4) pentru a facilita (cu moderator extern) învățarea și schimbul de cunoștințe/abordări privind aspecte specifice ale intervențiilor/activităților în domeniile Eliminării violenței împotriva femeilor și fetelor și/sau promovarea femeilor în conducere și guvernanță (de exemplu, legat de sprijinul direct pentru supraviețuitoarele violenței; monitorizarea, evaluarea și măsurarea progresului în prevenirea violenței împotriva femeilor; bune practici și tehnici eficiente în abordarea sindromului burnout în rândul profesioniștilor care oferă asistenţă directă supraviețuitorii violenței; - inițiative/activități organizatorice și adaptare/extindere a practicilor bune și inovatoare (inter)naționale și îmbunătățirea/consolidarea programării bazate pe dovezi; promovarea participării femeilor la procesele de luare a deciziilor și conducerea etc.).

**4. Asistență cu echipamente** precum copiatoare, scanere, imprimante, laptopuri și computere, atât timp cât costul acestor echipamente este limitat la 30% din bugetul grantului mic propus.

În sensul prezentului concurs de granturi mici, implementarea grantului trebuie finalizată până la 31 noiembrie 2021.

**Limitări**

În sensul prezentului concurs, granturile mici ale UN Women sunt limitate la **maximum 10.000 USD per OSC pe o perioadă de 6 luni**.

**Solicitare de grant mic**

* O solicitare trebuie să conțină toate informațiile relevante, care să arate eligibilitatea solicitantului și a activităților propuse. Solicitările trebuie depuse electronic în limbile engleză, română sau rusă. Orice solicitare nedepusă în limba de lucru specificată va fi exclusă de la examinare. Solicitările scrise de mâină nu vor fi acceptate.
* Vă rugăm să utilizați formularul de cerere atașat (anexa 1), planul de implementare și bugetul (anexa 2) și formularul de declarație (anexa 3) la depunerea solicitării.
* Vă rugăm să depuneţi un certificat de înregistrare care să demonstreze că solicitantul este un OSC înregistrat, şi un CV/raport de activitate al organizaţiei care să demonstreze că entitatea activează o perioadă de trei ani
* UN Women va respinge orice solicitare care nu conține suficiente informații pentru a demonstra că solicitarea sau activitățile sunt eligibile.
* UN Women va organiza o întâlnire de informare deschisă tuturor potențialilor solicitanți interesați. Întâlnirea va fi organizată on-line în **12 mai 2021 între orele 10.00-11.30.** Vă rugăm să vă înregistraţi pentru întâlnire utilizând următorul link: [https://us02web.zoom.us/meeting/register/tZ0sd-urpjsrH9BwKONgfxuwrIvMtj2xXz4h](https://nam10.safelinks.protection.outlook.com/?url=https%3A%2F%2Fus02web.zoom.us%2Fmeeting%2Fregister%2FtZ0sd-urpjsrH9BwKONgfxuwrIvMtj2xXz4h&data=04%7C01%7Cemilia.rusu%40unwomen.org%7C185d4c40ff744eb45ddb08d90a5aa5d7%7C2bcd07449e18487d85c3c9a325220be8%7C0%7C0%7C637552206713373329%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=B01ocKG33wbywI74pc7PFuRnL2rVDuxINXHJMfHv0Bs%3D&reserved=0). Linkul către întâlnirea online va fi furnizat doar participanților înregistrați.
* Solicitarea trebuie primită de UN Women **tender.md@unwomen.org**până cel târziu la **24 mai 2021, ora 23:00, ora locală a Chișinăului.** UN Women nu va lua în considerare solicitările trimise prin alte mijloace.
* Propunerile primite după termenul limită nu pot fi acceptate pentru examinare.

**Criterii de evaluare**

Solicitantul trebuie:

* să propună activități eligibile care dezvoltă sau consolidează capacitatea instituțională a solicitantului și sunt în concordanță cu scopurile acestui concurs de granturi: de a sprijini dezvoltarea sau consolidarea capacității instituționale a OSC-urilor;
* să nu propună utilizarea grantului mic pentru a furniza o activitate/rezultat în numele UN Women, lucrări de construcții civile, lucrări de inginerie, achiziții de vehicule sau alte bunuri corporale sau necorporale, cu excepția copiatorilor, scanerelor, imprimantelor, laptopurilor și computerelor;
* să nu propună utilizarea a mai mult de 30% din grantul mic pentru achiziționarea de copiatoare, scanere, imprimante, laptopuri și computere; în cazul solicitării de echipamente, ar trebui furnizate scurte argumente cu privire la modul în care acest lucru ar contribui (utilizat în lucrările lor ulterioare) la promovarea egalității de gen și eliminarea violenței împotriva femeilor și fetelor;
* să propună un grafic și activități eligibile care nu se extind peste 31 noiembrie 2021, inclusiv din considerente pandemice, politice, de securitate, logistice;
* să nu propună să-și acopere costurile indirecte/costurile de suport[[4]](#footnote-5) din grantul mic;
* să nu obțină profit direct din grantul mic;
* să nu propună acoperirea costurilor suportate sau angajate înainte de semnarea acordului de grant;
* să propună activități eligibile, care sprijină în mod durabil solicitantul;
* să propună activități eligibile prin care solicitantul are capacitatea de a ajunge la publicul țintă; și,
* să propună un buget care să fie rentabil, având în vedere activitățile eligibile, numărul beneficiarilor vizați și locația propusă.

**Atribuire**

UN Women va evalua solicitările care îndeplinesc toate criteriile.

UN Women va atribui granturile mici solicitanților care dovedesc cel mai bine angajamentul față de egalitatea de gen și sunt gata/intenționează să se implice în programe de promovare a egalităţii de gen și de abilitare a femeilor.

Solicitanţii selectați sunt informați în scris cu privire la decizia UN Women de a acorda grantul mic. Atribuirea este condiționată de acceptarea de către Solicitant a termenilor și condițiilor stabilite în Acordul UN Women cu privire la grantul mic și este anulată automat dacă solicitantul nu este de acord cu acești termeni și condiții.

**Anexa 1**

**Formularul solicitării**

|  |
| --- |
| **Detalii despre OSC/Solicitant**  |
| **Denumirea și numărul de înregistrare (vă rugăm să trimiteți dovada înregistrării)** |  |
| **Mandatul OSC (conform statutului organizațional)** |  |
| **Punct focal și supleant din rândul personalului OSC** | *(Vă rugăm să introduceți numele complet, funcţia, adresa de e-mail, numărul de telefon)*  |
| **Detalii despre solicitare** |
| **Denumirea propunerii** |  |
| **Valoarea grantului mic**  | *(Vă rugăm să indicaţi suma în MDL)* |
| **Durata și data de începere propusă** | *(Vă rugăm să indicaţi durata în luni)* |
| **Contextul** |  |
| **Obiective principale/Rezultate de atins** |  |
| **Obiectiv tematic și priorități** |  |
| **Zona geografică**  | *(Vă rugăm să indicați localitatea și raionul acoperit prin activitățile organizaționale)*  |
| **Activități (enumerați-le 1., 2.,), perioada de timp și rezultatele așteptate**  |  |
| **Cum susțin aceste activități în mod specific dezvoltarea sau consolidarea capacității instituționale a OSC?** |  |

**Anexa 2**

**Plan de Implementare și Buget**

|  |  |  |  |
| --- | --- | --- | --- |
| **Activitățile planificate** | **Perioada de implementare[[5]](#footnote-6)** | **Descriere buget[[6]](#footnote-7)** | **Bugetul total planificat pentru activitate (in MDL)**  |
| 1 | 2 | 3 | 4 | 5 | 6 |  |  |
| **1.1 Activitatea X** |  |  |  |  |  |  | Personalul implicat in proiect |  |
|  |  |  |  |  |  |  | Training/Seminar/  |  |
|  |  |  |  |  |  |  | Echipament  |  |
|  |  |  |  |  |  |  | Alte activități (vă rugăm să specificați) |  |
| **Total pentru Activitatea 1.1** |  |  |
| **1.2 Activitatea Y** |  |  |  |  |  |  | Personalul implicat in proiect |  |
|  |  |  |  |  |  |  | Training/Seminar/  |  |
|  |  |  |  |  |  |  | Echipament |  |
|  |  |  |  |  |  |  | Alte activități (vă rugăm să specificați) |  |
| **Total pentru Activitatea 1.2** |  |  |
| **Totalul Grantului** |  |  |

**Anexa 3**

**Declarația reprezentantului autorizat al organizației solicitante:**

Prin depunerea acestei solicitări, confirm că:

1. Organizația își exprimă angajamentul de a deveni un avocat vocal pentru egalitatea de gen și de a sprijini conducerea și participarea politică a femeilor.
2. Organizaţia nu se află pe Lista consolidată de sancţiuni a Consiliului de Securitate ONU;
3. Organizaţia nu este investigată pentru fraudă, corupţie, abuz sexual, exploatare sexuală sau alte încălcări;
4. Organizația nu este în prezent implicată în calitate de partener al UN Women în baza unui Acord de cooperare al Proiectului;
5. Propunerea pentru grantul mic nu are drept scop acoperirea costurilor de suport ale unui proiect implementat de organizație;
6. Organizația nu va obține profit direct din grantul mic;
7. Organizația nu propune acoperirea costurilor suportate sau angajate înainte de semnarea acordului de grant.

Data:

Nume:

Ştampila şi semnătura:

1. Entităţi non-statale, non-profit, voluntare formate de persoane din sfera socială, care sunt separate de stat şi de sectorul privat. OSC-urile au o gamă vastă de interese şi legături. Definiția OSC-urilor include, fără a se limita însă la organizaţii comunitare (OC), organizaţii neguvernamentale (ONG), organizaţii conduse de tineret, organizaţii LGBTI, organizaţii bazate pe credinţă şi instituţii academice, însă în definiţia OSC-urilor nu sunt incluse asociaţiile de afaceri sau cele care urmăresc obţinerea de profituri. [↑](#footnote-ref-2)
2. <https://www.un.org/securitycouncil/content/un-sc-consolidated-list> [↑](#footnote-ref-3)
3. În mod specific pentru organizaţiile-membru ale Coaliţiei Naționale „Viaţă fără violenţă în familie” [↑](#footnote-ref-4)
4. **Costuri de suport** - înseamnă acele costuri indirecte care sunt suportate pentru operarea OSC-ului în ansamblul său sau a unui segment al acestuia și care nu pot fi ușor conectate sau trasate la Activitățile permise care urmează să fie efectuate în cadrul grantului mic, adică, cheltuieli operaţionale, costuri de regie și costuri generale legate de funcționarea normală a unei organizații/afaceri, cum ar fi costurile pentru personalul de asistență, spațiul de birouri și echipamentele care nu sunt costuri directe.

**Costuri directe** - înseamnă costuri care pot fi ușor conectate și trasate la activitățile permise care urmează să fie efectuate cu ajutorul grantului mic. De exemplu, dacă un angajat sau consultant este angajat să lucreze la activitățile permise, fie exclusiv, fie pentru un număr de ore alocat, munca lor în legătură cu activitățile permise este un cost direct.

**Activități permise** - înseamnă introducerea sau îmbunătățirea sistemelor, instrumentelor și proceselor organizaționale, instruirea forței de muncă în abilitățile tehnice și manageriale și achiziționarea de echipamente adecvate. [↑](#footnote-ref-5)
5. Enumerați activitățile care vor fi implementate în cadrul grantului și indicați perioadele de timp de realizare a acestora. [↑](#footnote-ref-6)
6. Indicați sumele bugetare în moneda grantului divizate pe categorii de cheltuieli. [↑](#footnote-ref-7)